CELEX: 52006PC0486
Language: sk
Date: 2006-09-08
Title: Návrh smernica Rady ktorou sa mení a dopĺňa smernica Rady 92/84/EHS o aproximácii sadzieb spotrebnej dane na alkohol a alkoholické nápoje

Dôležité právne oznámenie

|

52006PC0486

Návrh smernica Rady ktorou sa mení a dopĺňa smernica Rady 92/84/EHS o aproximácii sadzieb spotrebnej dane na alkohol a alkoholické nápoje  /* KOM/2006/0486 v konečnom znení - CNS 2006/0165 */  

	[pic] | KOMISIA EURÓPSKYCH SPOLOČENSTIEV |Brusel, 8.9.2006KOM(2006) 486 v konečnom znení2006/0165 (CNS)NávrhSMERNICA RADYktorou sa mení a dopĺňa smernica Rady 92/84/EHS o aproximácii sadzieb spotrebnej dane na alkohol a alkoholické nápoje(predložený Komisiou)DÔVODOVÁ SPRÁVA1) KONTEXT NÁVRHU-  Dôvody a ciele návrhuV smernici Rady 92/84/EHS z 19. októbra 1992 o aproximácii sadzieb spotrebnej dane na alkohol a alkoholické nápoje sa ustanovujú minimálne sadzby dane na každú kategóriu výrobkov. Podľa článku 8 uvedenej smernice sa od Komisie vyžaduje, aby pravidelne vykonávala hodnotenie, podávala správy a prípadne predkladala návrhy, na základe čoho potom Rada skúma sadzby dane ustanovené v tejto smernici.Komisia v správe predloženej 26. mája 2004 dospela k záveru, že je v jednotlivých členských štátoch potrebné zvýšiť konvergenciu sadzieb spotrebnej dane, aby sa zabezpečilo bezproblémové fungovanie vnútorneho trhu, a to najmä v súvislosti s možným narušením hospodárskej súťaže a podvodmi. K správe však nebol priložený návrh, ale jej cieľom bolo dať skôr podnet na diskusiu v Rade, Európskom parlamente a Hospodárskom a sociálnom výbore.Po týchto diskusiách Rada 12. apríla 2005 vyzvala Komisiu, aby „predložila návrh na úpravu minimálnych sadzieb spotrebnej dane v snahe zabrániť poklesu reálnej hodnoty minimálnych sadzieb Spoločenstva, v ktorom stanoví prechodné obdobia a výnimky pre členské štáty, ktoré by mohli mať ťažkosti so zvyšovaním svojich sadzieb; Komisia by mala aj náležite zohľadniť celkovú politickú citlivosť tejto špecifickej otázky.“Po posúdení stanoviska Komisia navrhla zmeniť a doplniť smernicu 92/84/EHS takto:-  s účinnosťou od 1. januára 2008 revalorizovať minimálne sadzby na alkohol, medziprodukty a pivo o 31 %, čo zodpovedá miere inflácie v období od roku 1993 do roku 2005;-  na základe výnimky stanoviť prechodné obdobia do 1. januára 2010 pre členské štáty, ktoré by mohli mať ťažkosti so zvyšovaním svojich sadzieb do 1. januára 2008, aby mohli dosiahnuť revalorizované minimálne sadzby, pričom tieto prechodné obdobia sa stanovia na základe nákladov, ktoré musia príslušné členské štáty vynaložiť;-  spružniť a zefektívniť postup hodnotenia podľa článku 8 smernice a predĺžiť hodnotiace obdobie z 2 na 4 roky.Hlavným účelom revalorizácie minimálnych sadzieb je navrátiť im ich reálnu hodnotu z roku 1992. Zvyšovanie minimálnych sadzieb, aby sa zohľadnila inflácia, neprináša a priori zvýšenie reálnej hodnoty. Na druhej strane, nezachovanie špecifických minimálnych sadzieb v súlade s infláciou by malo za následok oslabenie ich reálnej hodnoty. Takéto zvyšovanie minimálnych sadzieb je preto nevyhnutné v snahe zachovať výšku sadzieb, ktorú Rada schválila v roku 1992, ako požiadavku na zabezpečenie fungovania vnútorného trhu bez daňových hraníc.Treba poznamenať, že pivo, medziprodukty a alkohol sú kategórie alkoholických nápojov, pre ktoré boli v roku 1992 schválené kladné minimálne sadzby spotrebnej dane, ktoré preto treba revalorizovať. Minimálna sadzba na víno je nulová, preto sa nerevalorizuje.-  Všeobecný kontextRámec Spoločenstva, ktorý sa týka spotrebnej dane z alkoholu a alkoholických nápojov, je ustanovený v dvoch smerniciach. V smernici Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje sa definujú výrobky, ktoré podliehajú dani, vymedzuje sa metóda výpočtu dane a určujú kritériá, na základe ktorých sa môžu pre určité výrobky udeliť výnimky alebo sa na ne môžu vzťahovať zníženia sadzby. V smernici Rady 92/84/EHS z 19. októbra 1992 o aproximácii sadzieb spotrebnej dane na alkohol a alkoholické nápoje sa ustanovujú minimálne sadzby dane na každú kategóriu výrobkov. Tento návrh sa týka len smernice Rady 92/84/EHS o aproximácii sadzieb spotrebnej dane na alkohol a alkoholické nápoje.Podľa článku 8 smernice Rady 92/84/EHS sa pravidelne vykonáva hodnotenie.V súlade s týmto ustanovením Komisia predložila svoju prvú správu 13. septembra 1995. K správe však nebol priložený návrh, jej snahou bolo skôr upozorniť na určité ťažkosti.Komisia predložila svoju druhú správu 26. mája 2004 a na základe nej sa rozpútala široká diskusia s vnútroštátnymi orgánmi, zástupcami podnikateľskej sféry a záujmovými skupinami. V správe dospela k záveru, že je v jednotlivých členských štátoch potrebné zvýšiť konvergenciu sadzieb spotrebnej dane, aby sa obmedzilo narušenie hospodárskej súťaže a podvody. Vzhľadom na veľmi rozdielne názory členských štátov na primeranú výšku minimálnych sadzieb a vzhľadom na to, že každá zmena by sa musela jednomyseľne schváliť, nepredložila Komisia v tom čase žiaden návrh. Namiesto toho Komisia uviedla, že chce iniciovať širokú diskusiu v Rade, Európskom parlamente a Hospodárskom a sociálnom výbore a že na základe výsledkov tejto diskusie potom rozhodne, či prípadne predloží návrhy týkajúce sa všetkých alebo len niektorých nastolených otázok v správe.V nadväznosti na to sa konala diskusia. V dôsledku toho Rada poukázala najmä na skutočnosť, že prevláda zhoda v názoroch, že minimálne sadzby spotrebnej dane by sa mali v záujme vyrovnania inflácie a navrátenia ich reálnej hodnoty upraviť. Komisia na základe údajov Eurostatu o ročnej miere zmeny harmonizovaného indexu spotrebiteľských cien, ďalej len HISC (Harmonised Index of Consumer Prices, HICP), v období od roku 1993 do roku 2002 vypočítala, že celková miera inflácie v EÚ za obdobie od 1. januára 1993 do 31. decembra 2005 predstavuje 31 %[1].-  Existujúce ustanovenia v oblasti návrhuSmernica Rady 92/84/EHS z 19. októbra 1992 o aproximácii sadzieb spotrebnej dane na alkohol a alkoholické nápoje, v ktorej sa ustanovujú minimálne sadzby dane stanovené v roku 1992 a uplatniteľné od 1. januára 1993 na každú kategóriu výrobkov takto:Produkt | Sadzba prepočítaná na | Súčasná minimálna sadzba |Víno (nešumivé a šumivé) | hl | 0 EUR |Pivo | hl stupeň Plató alebo hl stupeň alkoholu* | 0,748 EUR alebo 1,87 EUR |Medziprodukty | hl | 45 EUR |Alkohol | hl čistého alkoholu | 550 EUR |* Na základe tejto smernice majú členské štáty možnosť uložiť spotrebnú daň pomocou stupňa Plató alebo stupňa alkoholu.-  Súlad s inými politikami a cieľmi ÚnieTento návrh je v súlade s hlavnými politikami a cieľmi Únie. Navrhované zvyšovanie minimálnych sadzieb je nevyhnutné v záujme zachovania výšky sadzieb, ktorú Rada schválila v roku 1992, ako minimálnu požiadavku na zabezpečenie bezproblémového fungovania vnútorného trhu bez daňových hraníc. Ak sa budú len minimálne sadzby stanovovať ako doteraz, môžu členské štáty určovať svoje vlastné sadzby vo výške, ktorú považujú za primeranú v kontexte vlastných národných špecifík a v záujme integrácie vlastných národných politík a prípadne aj cieľov v oblasti zdravia.2) KONZULTÁCIE SO ZAINTERESOVANÝMI STRANAMI A HODNOTENIE VPLYVU-  Konzultácie so zainteresovanými stranamiCieľom správy Komisie z 26. mája 2004 bolo dať Rade, Európskemu parlamentu a Hospodárskemu a sociálnemu výboru príležitosť, aby prediskutovali nastolené otázky. Rada po diskusiách členských štátov v rámci Rady predložila v apríli 2005 svoje závery k správe Komisie:- Veľká väčšina členských štátov je presvedčená o tom, že výraznejšia úprava sadzieb prispeje k obmedzeniu narušenia hospodárskej súťaže a podvodov, vyjadrila však obavy v súvislosti so stupňom a zameraním takejto úpravy.- V otázke zavedenia kladnej minimálnej sadzby na všetky alkoholické nápoje sa nedospelo k žiadnej dohode. Dvanásť členských štátov zamieta akýkoľvek návrh na zavedenie kladnej minimálnej sadzby na víno.- Prevláda zhoda v názoroch, že minimálne sadzby spotrebnej dane by sa mali v záujme vyrovnania inflácie a navrátenia ich reálnej hodnoty upraviť.- Veľká väčšina členských štátov sa nedomnieva, že by zdravotné a sociálne aspekty mohli byť hlavným určujúcim faktorom pri stanovovaní sadzieb.Rada preto vyzvala Komisiu, aby „predložila návrh na úpravu minimálnych sadzieb spotrebnej dane v snahe zabrániť poklesu reálnej hodnoty minimálnych sadzieb Spoločenstva, v ktorom stanoví prechodné obdobia a výnimky pre členské štáty, ktoré by mohli mať ťažkosti so znižovaním svojich sadzieb; Komisia by mala aj náležite zohľadniť celkovú politickú citlivosť tejto špecifickej otázky.“-  Zhromažďovanie a využívanie expertízyVzhľadom na obmedzený rozsah pôsobnosti tohto návrhu nebolo potrebné zhromaždiť ani využiť príslušnú expertízu.-  Hodnotenie vplyvuCieľom návrhu je aktualizovať existujúcu smernicu 92/84/EHS, a to zvýšením minimálnych sadzieb v snahe navrátiť im ich reálnu hodnotu, ktorú Rada schválila v roku 1992, ako minimálnu požiadavku na zabezpečenie bezproblémového fungovania vnútorného trhu bez daňových hraníc.Prieskum Komisie uskutočnený v rámci prípravy správy z roku 2004 nepriniesol žiadne nové aspekty, ktoré by z dnešného pohľadu mohli hovoriť proti takejto úprave.Táto úprava by však mohla spôsobiť ťažkosti niektorým členským štátom pri podstatnom zvyšovaní ich vlastných sadzieb za relatívne krátke časové obdobie v snahe dosiahnuť revalorizované minimálne sadzby – pozri tabuľky 2, 3 a 4. Na prekonanie týchto ťažkostí je v návrhu stanovená výnimka povoľujúca prechodné obdobia až do 1. januára 2010, pričom tieto prechodné obdobia sa stanovia na základe nákladov, ktoré musia príslušné členské štáty vynaložiť. Ako objektívne kritérium sa v tejto súvislosti navrhuje percentuálna sadzba, o ktorú by sa v snahe dosiahnuť nové minimálne sadzby museli zvýšiť existujúce národné sadzby. Pre členské štáty, ktoré musia zvýšiť svoje sadzby o viac ako 10 %, ale menej ako 20 %, sa navrhuje prechodné obdobie do 1. januára 2009; pre členské štáty, ktoré musia zvýšiť svoje sadzby o viac ako 20 %, sa navrhuje prechodné obdobie do 1. januára 2010 (porovnaj ďalej v časti Zhrnutie navrhovanej akcie).Hospodársky a sociálny vplyv návrhu je možné považovať za minimálny. V prípade piva by to napríklad znamenalo, že Malta, Lotyšsko, Nemecko, Luxembursko, Česká republika a Litva musia najneskôr do 1. januára 2010 zvýšiť svoju spotrebnú daň o 0,01 EUR (jeden cent) na pol litra piva s 5 hmotnostných % alkoholu. Okrem toho platia ustanovenia, podľa ktorých môžu malé a stredné podniky (pivovary a liehovary) využívať znížené sadzby[2], o čom však rozhodujú príslušné členské štáty. Pre spotrebiteľa by sa toto zvýšenie mohlo s prihliadnutím na ďalšie úpravy maloobchodných cien nachádzať pod hodnotou typickej ročnej miery inflácie v EÚ.3) PRÁVNE PRVKY NÁVRHU-  Zhrnutie navrhovanej akcieKomisia navrhuje:- s účinnosťou od 1. januára 2008 revalorizovať minimálne sadzby na alkohol, medziprodukty a pivo o 31 %, čo zodpovedá miere inflácie v období od roku 1993 do roku 2005.Na základe údajov Eurostatu o ročnej miere zmeny HISC v období od roku 1993 do roku 2005 predstavuje celková miera inflácie v EÚ za obdobie od 1. januára 1993 do 31. decembra 2005 31 %. Zvýšenie minimálnych sadzieb by preto uplatnením tohto percentuálneho nárastu poskytlo tieto výsledky:TABUĽKA 1Produkt | Sadzba prepočítaná na | Súčasná minimálna sadzba | Indexovaná minimálna sadzba k 31. 12. 2005 (súčasná sadzba x 1,31) |Víno (nešumivé a šumivé) | hl | 0 EUR | 0 EUR |Pivo | hl stupeň Plató alebo hl stupeň alkoholu | 0,748 EUR alebo 1,87 EUR | 0,98 EUR alebo 2,45 EUR |Medziprodukty | hl | 45 EUR | 59 EUR |Alkohol | hl čistého alkoholu | 550 EUR | 720 EUR |Nadobudnutie účinnosti týchto zmien sa navrhuje na 1. januára 2008. Tak budú mať členské štáty v rámci svojich ročných rozpočtových procesov dostatok času na uskutočnenie nevyhnutných úprav.- na základe výnimky stanoviť prechodné obdobia do 1. januára 2010 pre členské štáty, ktoré by mohli mať ťažkosti so zvyšovaním svojich sadzieb do 1. januára 2008, aby mohli dosiahnuť revalorizované minimálne sadzby.Väčšina členských štátov nemusí prijať žiadne opatrenia, pretože ich vlastné sadzby sú vyššie ako navrhované revalorizované minimálne sadzby. Niekoľko členských štátov však bude musieť zvýšiť svoje sadzby, pretože sú nižšie ako navrhované revalorizované minimálne sadzby, a to takto:TABUĽKA 2 - PIVOČlenský štát | Súčasná národná sadzba v EUR (1) (2) | Zvýšenie nevyhnutné na dosiahnutie novej minimálnej sadzby v % 0,98 EUR na stupeň Plató alebo 2,45 EUR na stupeň alkoholu |stupeň Plató | stupeň alkoholu |Malta | 0,746 | 31,3 % |Lotyšsko | 1,87 | 31 % |Nemecko | 0,787 | 24,5 % |Luxembursko | 0,7933 | 23,5 % |Česká republika | 0,81 | 20,9 % |Litva | 2,03 | 20,6 % |Španielsko | 0,91 | 7,7 % |TABUĽKA 3 - MEDZIPRODUKTYČlenský štát | Súčasná národná sadzba v EUR (1) (2) | Zvýšenie nevyhnutné na dosiahnutie novej minimálnej sadzby 59 EUR na hl v % |Grécko | 45,00 | 31 % |Cyprus | 45,89 | 28,5 % |Malta | 46,57 | 26,6 % |Portugalsko | 54,57 | 8,1 % |Španielsko | 55,53 | 6,2 % |TABUĽKA 4 - ALKOHOLČlenský štát | Súčasná národná sadzba v EUR (1) (2) | Zvýšenie nevyhnutné na dosiahnutie novej minimálnej sadzby 720 EUR na hl v % |Cyprus | 610,71 | 17,9 % |Slovinsko | 695,14 | 3,6 % |Poznámky pod čiarou:(1) Pre členské štáty, ktoré nepatria do eurozóny, platia výmenné kurzy uverejnené v Úradnom vestníku Európskej únie - C 244 zo 4. októbra 2005.(2) Sadzby jednotlivých členských štátov oznámené za január 2006.Treba však poznamenať, že nie všetky tieto členské štáty budú mať v snahe dosiahnuť revalorizované minimálne sadzby k dňu nadobudnutia účinnosti zvýšených minimálnych sadzieb, teda 1. januára 2008, naozaj ťažkosti so zvyšovaním svojich sadzieb. Nenavrhujú sa preto žiadne prechodné obdobia v tých prípadoch, ak je v snahe dosiahnuť revalorizované minimálne sadzby potrebné sadzby zvýšiť o menej ako 10 % a je na to k dispozícii dostatok času, t. j. od prijatia návrhu po jeho nadobudnutie účinnosti. Dané zvýšenie národných sadzieb by malo preto v príslušných členských štátoch (Španielsko, Portugalsko, a Slovinsko) nadobudnúť účinnosť najneskôr 1. januára 2008. Pre členské štáty, ktoré musia zvýšiť svoje sadzby o viac ako 10 %, sa však navrhuje prechodné obdobie do 1. januára 2010. Konkrétne, pre členské štáty, ktoré musia zvýšiť svoje sadzby o viac ako 10 %, ale menej ako 20 %, sa navrhuje prechodné obdobie do 1. januára 2009; pre členské štáty, ktoré musia zvýšiť svoje sadzby o viac ako 20 %, sa navrhuje prechodné obdobie do 1. januára 2010.- spružniť a zefektívniť postup hodnotenia podľa článku 8 a predĺžiť hodnotiace obdobie z 2 na 4 roky.Je vhodné spružniť a zefektívniť postup hodnotenia, a to najmä tým, že Komisia bude mať možnosť posúdiť, či je správa potrebná alebo nie. Dvojročné obdobie je navyše príliš krátke na vykonanie potrebného hĺbkového skúmania fungovania vnútorného trhu a ďalších aspektov, ktoré treba zohľadniť v správe Komisie, a na poskytnutie správnej perspektívy na posúdenie zmien v právnych predpisoch členských štátov. V záujme posúdenia všetkých týchto aspektov sa zdá, že štvorročné obdobie bude vhodnejšie ako dvojročné obdobie, ktoré platí v súčasnosti.-  Právny základZmluva o založení Európskeho spoločenstva, najmä jej článok 93.-  Princíp subsidiarityNávrh patrí do spoločnej právomoci Spoločenstva a členského štátu. Uplatňuje sa preto princíp subsidiarity. Keďže zámerom návrhu pozmeňujúcej a doplňujúcej smernice je zvýšiť minimálne sadzby v snahe navrátiť im ich reálnu hodnotu, ktorú Rada schválila v roku 1992, ako minimálnu požiadavku na zabezpečenie bezproblémového fungovania vnútorného trhu bez daňových hraníc, vyžaduje sa prístup na úrovni Spoločenstva.-  Princíp proporcionalityNávrh je v súlade s princípom proporcionality z tohto(týchto) dôvodu(-ov).Smernicou sa zvyšujú minimálne sadzby v snahe navrátiť im ich reálnu hodnotu, ktorú Rada schválila v roku 1992, ako minimálnu požiadavku na zabezpečenie bezproblémového fungovania vnútorného trhu bez daňových hraníc. Vyžaduje sa preto prístup na úrovni Spoločenstva. Nad minimálnymi sadzbami môžu členské štáty voľne stanovovať sadzby spotrebnej dane z alkoholu a alkoholických nápojov vo výške, ktorú považujú za primeranú v kontexte vlastných národných špecifík.-  Výber nástrojovNavrhované nástroje: smernicaOstatné nástroje by neboli vhodné, keďže zmyslom návrhu je zmena a doplnenie určitých článkov existujúcej smernice 92/84/EHS. Je preto vhodné, aby navrhovaným nástrojom bola smernica, ktorou sa mení a dopĺňa smernica 92/84/EHS.4) VPLYV NA ROZPOČETPrijatie návrhu nebude mať žiaden vplyv na rozpočet.5) DOPLŇUJÚCE INFORMÁCIE-  Zrušenie existujúcich právnych predpisovPrijatie návrhu nepredstavuje zrušenie, ale zmenu a doplnenie súčasných právnych predpisov.-  Tabuľka zhodyVäčšina členských štátov nemusí prijať na implementáciu smernice žiadne opatrenia, pretože ich vlastné sadzby sú už v súlade s revalorizovanými minimálnymi sadzbami. Niekoľko členských štátov však bude musieť v snahe dosiahnuť revalorizované minimálne sadzby svoje sadzby zvýšiť. V záujme dobrej správy vecí verejných sa od členských štátov vyžaduje, aby Komisii oznámili znenie vnútroštátnych ustanovení na transpozíciu smernice ako potvrdenie dodržania revalorizovaných minimálnych sadzieb.2006/0165 (CNS)NávrhSMERNICA RADYktorou sa mení a dopĺňa smernica Rady 92/84/EHS o aproximácii sadzieb spotrebnej dane na alkohol a alkoholické nápojeRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 93,so zreteľom na návrh Komisie[3],so zreteľom na stanovisko Európskeho parlamentu[4],so zreteľom na stanovisko Európskeho hospodárskeho a sociálneho výboru[5],keďže:(1) V smernici Rady 92/84/EHS z 19. októbra 1992 o aproximácii sadzieb spotrebnej dane na alkohol a alkoholické nápoje[6] sa stanovujú minimálne sadzby spotrebnej dane, s výhradou ktorých môžu členské štáty určovať svoje vlastné sadzby vo výške, ktorú považujú za primeranú v záujme plnenia cieľov vnútroštátnej politiky vrátane cieľov v oblasti zdravia.(2) V súlade s článkom 8 uvedenej smernice boli preskúmané sadzby spotrebnej dane z alkoholu a alkoholických nápojov.(3) Vo svojej prvej predmetnej správe z 13. septembra 1995[7] Komisia upozornila na určité ťažkosti a na jej základe sa konala diskusia s vnútroštátnymi orgánmi, zástupcami podnikateľskej sféry a záujmovými skupinami.(4) Táto diskusia viedla k druhej správe[8], ktorú Komisia predložila 26. mája 2004. V správe dospela k záveru, že je v jednotlivých členských štátoch potrebné zvýšiť konvergenciu sadzieb spotrebnej dane, aby sa zabezpečilo bezproblémové fungovanie vnútorneho trhu, a to najmä v súvislosti s možným narušením hospodárskej súťaže a podvodmi.(5) Vzhľadom na to je nevyhnutné vyrovnať pokles reálnej hodnoty minimálnych sadzieb spotrebnej dane Spoločenstva z alkoholu a alkoholických nápojov. Minimálne sadzby by sa preto mali zvýšiť v súlade s infláciou.(6) V záujme pomoci s ťažkosťami, ktoré môžu mať niektoré členské štáty s podstatným zvyšovaním svojich vlastných sadzieb v snahe dosiahnuť nové minimálne sadzby, je vhodné ustanoviť prechodné obdobia.(7) Je takisto nevyhnutné spružniť a zefektívniť postup hodnotenia a upraviť hodnotiace obdobie. Súčasné dvojročné obdobie je príliš krátke na to, aby bolo možné náležite posúdiť zmeny v právnych predpisoch členských štátov. Hodnotenie by sa malo vykonávať každé štyri roky.(8) Smernica 92/84/ES by sa preto mala zodpovedajúcim spôsobom zmeniť a doplniť,PRIJALA TÚTO SMERNICU:Článok 1Smernica 92/84/ES sa mení a dopĺňa takto:(1) Článok 1 sa nahrádza takto:„Článok 1Najneskôr do 1. januára 2008 uplatňujú členské štáty minimálne sadzby spotrebnej dane v súlade s ustanoveniami tejto smernice.“(2) V článku 3 ods. 1 sa prvý pododsek nahrádza takto:„Od 1. januára 2008 je minimálna sadzba spotrebnej dane z alkoholu a alkoholu obsiahnutého v iných nápojoch, ako sú uvedené v článkoch 4, 5 a 6, stanovená na 720 EUR na hektoliter čistého alkoholu.“(3) Článok 4 sa nahrádza takto:„Článok 4Od 1. januára 2008 je minimálna sadzba spotrebnej dane z medziproduktov stanovená na 59 EUR na hektoliter produktu.“(4) Článok 6 sa nahrádza takto:„Článok 6Od 1. januára 2008 je minimálna sadzba spotrebnej dane z piva stanovená na základe konečného produktu:a) 0,98 EUR na hektoliter/stupeň Plató;b) 2,45 EUR na hektoliter/stupeň alkoholu.“(5) Vkladá sa tento článok 7a:„ Článok 7aOdchylne od článku 1 môžu členské štáty, ktoré k 31. decembru 2007 uplatňovali spotrebnú daň, ktorej sadzbu by museli zvýšiť minimálne o 10 % v snahe dosiahnuť minimálne sadzby ustanovené v článkoch 3, 4 a 6, odložiť uplatňovanie minimálnych sadzieb spotrebnej dane do 1. januára 2009. V prípade, že sa vyžaduje zvýšenie sadzby minimálne o 20 %, uplatňovanie minimálnych sadzieb spotrebnej dane sa odloží do 1. januára 2010.“(6) Článok 8 sa nahrádza takto:„ Článok 8Každé štyri roky, prvýkrát najneskôr do 31. decembra 2010, Komisie preskúma sadzby spotrebnej dane ustanovené v tejto smernici. Predloží prípadne aj správu alebo návrh. Rada v súlade s článkom 93 zmluvy prijme potrebné opatrenia.“Článok 2 Transpozícia1. Členské štáty uvedú do účinnosti zákony, iné právne predpisy a správne ustanovenia potrebné na dosiahnutie súladu s touto smernicou najneskôr do 31. decembra 2007. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenia hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie .Článok 4Táto smernica je určená členským štátom.V BruseliZa Radupredseda [1] Reálna séria HISC začína indexom pre rok 1997. Údaje do roku 1997 sú založené na predbežnom HISC. Použili sa tieto ročné miery zmeny HISC: 1993: 3,4 %; 1994: 2,8 %; 1995: 2,8 %; 1996: 2,4 %; 1997: 1,7 %; 1998: 1,3 %; 1999: 1,2 %; 2000: 1,9 %; 2001: 2,2 %; 2002: 2,1 %; 2003: 2,0 %; 2004: 2,0 %; 2005: 2,1 %.[2] Ú. v. ES L 316, 31.10.1992, s. 21. Články 4 a 22 smernice Rady 92/83/EHS o zosúladení štruktúr spotrebných daní pre etanol a alkoholické nápoje.[3] Ú. v. EÚ C […], […], s. […].[4] Ú. v. EÚ C […], […], s. […].[5] Ú. v. EÚ C […], […], s. […].[6] Ú. v. ES L 316, 31.10.1992, s. 29.[7] KOM(1995) 285.[8] KOM(2004) 223.